Posted by: Ria | 2012/05/12
My man is 78 en sukkel baie met hardlywigheid. Het Maandag (7 Mei)vir ''n kolonoskopie gehad. Hul kon niks fout kry nie. Sederdien het sy maag nog nie weer gegaan nie en hy drink movicol elke oggend. Hy verloor ook baie gewig. Help asb
Ek is jammer om te verneem dat jou man so sukkel met hardlywigheid en so baie gewig verloor. Ek weet nie of hy deur 'n Gastroënteroloog ondersoek is nie, maar dit is belangrik dat julle weer die dokter skakel wat die kolonoskopie gedoen het, en vir hom/haar inlig dat jou man steeds so sukkel met die hardlywigheid. Indien hy nie deur 'n Gastroënteroloog gesien is nie, wil ek aanbeveel dat julle vra dat hy deur so 'n spesialis ondersoek moet word. Daar is baie toestande wat hardlywigheid as simptoom kan hê, en sommige daarvan is nogal ernstig, veral as dit met gewigsverlies gepaard gaan. Dit sal dus belangrik wees om 'n diagnose te kry sodat ons kan sien hoe jou man se dieet aangepas kan word. Indien jy wel gesond verklaar word, dan wil ek voorstel dat jy klik op 'Diet & Nutrition' bo aan hierdie bladsy, dan op 'Food as Medicine' en die artikels onder 'Healthy colon' lees, veral dié wat betrekking het op veselinname en die gebruik van probiotika of 'goeie mikroörganismes'.
Posted by: Ria | 2012/05/14
Dok. Dankie vir jou antwoord. Hy was by dr. P.J. Honiball en ons wag nog vir die verslag. Sal jou laat weet sodra ons dit gekry het